ORDE do 10 de marzo de 2011 sobre a aprobación definitiva do Plan especial de protección, rehabilitación e mellora do medio rural de San Salvador dos Penedos do concello de Allariz (Ourense).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 23/03/2011

O Concello de Allariz eleva novamente, en solicitude da súa aprobación definitiva, o expediente do PEPRMMR de San Salvador dos Penedos, de conformidade co previsto no artigo 87º.3 da LOUG, do 30 de decembro, de ordenación urbanística e protección do medio rural de Galicia.
I. Antecedentes.
1. Mediante Orde do 24 de maio de 2010 a Consellería de Medio Ambiente, Territorio e Infraestruturas ditou, de conformidade co artigo 85º.5.b) da LOUG, resolución de non outorgar a aprobación definitiva do plan especial de protección, rehabilitación e mellora do medio rural de San Salvador dos Penedos do Concello de Allariz;e instou á elaboración dos documentos corrixidos precisos para emendar as deficiencias sinaladas no corpo desa orde e a elevalos novamente, logo dos trámites oportunos, a esta consellería para a súa aprobación definitiva.
2. En cumprimento da lexislación sectorial vixente solicitáronse e emitíronse os seguintes informes:
a) Decisión do 21-7-2009 da Secretaría Xeral de Calidade e Avaliación Ambiental pola que se declara a non necesidade de someter o expediente a avaliación ambiental estratéxica.
b) Informe previsto no artigo 26º.2 da Ley 32/2003, do 3 de novembro, xeral de telecomunicacións, da Dirección Xeral de Telecomunicacións do Ministerio de Industria, Turismo y Comercio en data 28 de outubro de 2009.
c) En materia de patrimonio cultural, informe favorable da Dirección Xeral de Patrimonio Cultural da Consellería de Cultura e Turismo en data 18-1-2010.
d) En materia de augas, informe da Confederación Hidrográfica do Miño-Sil do Ministerio de Medio Ambiente, Medio Rural e Mariño de data 25-1-2010.
Así mesmo, consta no expediente certificación do secretario municipal, en que señale que se solicitaron informes do Ministerio de Economía e Facenda e da Consellería de Medio Rural en materia de montes, sen que fosen emitidos en prazo.
3. O Concello Pleno, en sesión do 26-11-2010, adoptou acordo de aprobación de correccións da documentación do PEPRMMR, tras a emisión do informe do servizo xurídico municipal en data de 22-11-2010.
4. Con data do 14-1-2011 ten entrada no rexistro xeral da Xunta de Galicia, en solicitude de resolución sobre a súa aprobación definitiva.
II. Consideracións e fundamentación.
Unha vez analizada a documentación remitida, e vista a proposta literal que nesta mesma data eleva a Secretaría Xeral de Ordenación do Territorio e Urbanismo, cómpre facer as seguintes consideracións ao respecto do Plan Especial de San Salvador dos Penedos:
1. O obxecto do Plan especial de protección, rehabilitación e mellora do medio rural de San Salvador dos Penedos consiste na protección, xestión e ordenación dos elementos de valor patrimonial, paisaxístico e ecolóxico presentes na zona sur da vila de Allariz, entre o linde do solo urbano e os altos de San Marcos, o alto de Cervos e o de Penamá de Gurita; protección da Ruta da Prata entre San Salvador e a vila de Allariz; protección, xestión e ordenación do territorio, con especial atención aos seus valores ambientais; e protección, rehabilitación e mellora dos núcleos rurais de San Salvador, Paicordeiro e Xugueiros; axustándose así ás finalidades recollidas nos artigos 62º e 72º da LOUG.
2. O ámbito de actuación do plan especial é o delimitado no PXOM de Allariz como área natural de San Salvador dos Penedos (629 ha, máis o espazo de solo rústico situado ao norte que se estende entre a área natural e o solo urbano e urbanizable, rústico apto para urbanizar, da vila de Allariz). Tamén se inclúen o Coto Cabrón e os altos de San Marcos ao sur. A superficie total delimitada é de 732 ha, incluíndo os núcleos rurais de San Salvador dos Penedos, Paicordeiro e Xugueiros.
O ámbito modificouse a partir do sinalado na Orde da CMAI do 24-5-2010, excluíndo as hortas ao sur da aldea de Roimelo (10.855 m2); supresión que, en cumprimento do establecido polo artigo 72º.2) da LOUG, non afecta os obxectivos enunciados.
III. Resolución.
Con base en todo o anterior,
RESOLVO:
1. Outorgar a aprobación definitiva ao Plan especial de protección, rehabilitación e mellora do medio rural de San Salvador dos Penedos, do Concello de Allariz, de acordo co previsto no punto 7.a) do artigo 85º da Lei 9/2002, de ordenación urbanística e protección do medio rural de Galicia.
2. De conformidade co disposto polos artigos 92º da Lei 9/2002 e 70º da Lei 7/1985, do 2 de abril, reguladora das bases de réxime local, o concello deberá publicar no BOP a normativa e ordenanzas do plan aprobado definitivamente.
3. Notifíquese esta orde ao concello e publíquese no Diario Oficial de Galicia.
Contra esta orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10º e 46º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de marzo de 2011.
Agustín Hernández Fernández de Rojas
Conselleiro de Medio Ambiente, Territorio
e Infraestruturas